Diari Oficial de la Generalitat Valenciana


Sumari del DOGV 6768, del 07-05-2012 (2012/3899)

Notificació de la sentència dictada en el juí ordinari número 257/2008.
-----------------------------------------------------------------------

### Dades del document

Número de DOGV
:   6768

Data del DOGV
:   07-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3899


Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència dictada en el juí ordinari número 257/2008. [2012/3899]  
Procediment ordinari 000257/2008-Y  
Demandant: Finanzia Banco de Crédito, SA.  
Procuradora: Trinidad Llopis Gomis.  
Lletrat: Francisco Vives Zapater.  
Demandats: Miracle Géneros de Punto, SL, Juan Castelló Juan, Carmen Sirvent Domínguez, Alberto Castelló Juan, Josefa Moltó Castillo i Dolores Castelló Juan.  
Nieves Martín Rincón, secretària del Jutjat de Primera Instància número 2 d'Alcoi, faig saber:   
Atés que es desconeix el domicili o la residència actuals de la demandada Miracle Géneros de Punto, SL, amb document nacional d'identitat/número d'identificació fiscal H68016930, per la resolució del dia de hui, de conformitat amb el que disposen els articles 686.3, 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del Jutjat per a portar a efecte la diligència de notificació al condemnat. La resolució que s'ha de notificar és la que es transcriu a continuació:  
«Sentència número 57/2012  
Alcoi, 26 de març de 2012  
Javier Santolaria Comeche, jutge titular del Jutjat de Primera Instància i Instrucció número 2 d'Alcoi, he vist estes actuacions sobre juí ordinari número 257/2008, seguides a instàncies de Finanzia Banco de Crédito, SA, representada per la procuradora dels tribunals Trinidad Llopis Gomis i defensada pel lletrat Francisco Vives Zapater, contra la mercantil Miracle Géneros de Punto, SL, Juan Castelló Juan, Carmen Sirvent Domínguez, Alberto Castelló Juan, Josefa Moltó Castillo i Dolores Castelló Juan, declarats en rebel·lia, sobre la reclamació d'una quantitat.  
Antecedents de fet  
Primer. La procuradora dels tribunals Trinidad Llopis Gomis va presentar una demanda de juí ordinari en representació de Finanzia Banco de Crédito, SA, contra la mercantil Miracle Géneros de Punto, SL, Juan Castelló Juan, Carmen Sirvent Domínguez, Alberto Castelló Juan, Josefa Moltó Castillo i Dolores Castelló Juan, en què després d'exposar els fets i fonaments de dret que va estimar oportuns, sol·licitava que es dictara una sentència per la qual es condemnara les parts demandades a pagar la quantia de cinquanta-huit mil tres-cents noranta-dos euros i noranta-huit cèntims (58.392,98 €) en concepte de principal, més la quantia que resulte dels interessos pactats i les costes del procediment.  
  
Segon. Una vegada admesa a tràmit la demanda es van citar les parts demandades després de múltiples esbrinaments de domicili, perquè comparegueren dins del termini legal en les actuacions, assistides d'un lletrat i un procurador, i contestaren a la demanda, cosa que Juan Castelló Juan, Carmen Sirvent Domínguez i Josefa Moltó Castillo no van efectuar dins del termini i en la forma escaient, i per això van ser declarats en rebel·lia per mitjà de la provisió de 4 de juliol de 2011, ni ho va fer la mercantil Miracle Géneros de Punto, SL, que també per això va ser declarada en rebel·lia per mitjà de la provisió de 3 d'octubre de 2011. Alberto Castelló Juan i Dolores Castelló Juan van morir segons la diligència de citació a termini de 5 de juny de 2008, i s'entenen com a hereus d'estos Juan Castelló Juan i Josefa Moltó Castillo.  
Tercer. Després de citar les parts a l'audiència prèvia, esta es va celebrar en presència de la part demandant, però no dels demandats, ja que no hi van comparéixer; l'actora es va ratificar en el seu escrit de demanda sol·licitant que es condemnara a pagar els interessos pactats des del tancament del compte el 1994 i es van admetre les proves declarades pertinents consistents en la documental. Es va declarar conclosa l'audiència prèvia i va quedar el juí vist per a sentència, d'acord amb l'article 429.8 de la Llei d'Enjudiciament Civil.  
Quart. En este procediment s'han observat tots els preceptes legals llevat del termini per a dictar esta resolució pel volum de treball que patix este Jutjat.  
Fonaments de dret  
Primer. La representació processal de Finanzia Banco de Crédito, SA, representada per la procuradora dels tribunals Trinidad Llopis Gomis, interposa una acció de reclamació d'una quantitat de cinquanta-huit mil tres-cents noranta-dos euros i noranta-huit cèntims (58.392, 98 €) contra la mercantil Miracle Géneros de Punto, SL, com a arrendatària, i com a fiadors Juan Castelló Juan, Carmen Sirvent Domínguez, Alberto Castelló Juan, Josefa Moltó Castillo i Dolores Castelló Juan, per incompliment contractual. Esta acció la basa en el fet que es va emetre la pòlissa de contracte d'arrendament financer número 707343987760874 de data 11 de novembre de 1991, en què els arrendataris financers eren els demandats, per a atorgar-los una tricotosa rectilínia electrònica d'alta producció de tres jocs de tipus CM 430 Selectanit 230 CMT d'amplària útil, Galga 7, equipada amb recuperadors laterals. En el contracte d'arrendament financer esmentat es va fixar el pagament de 48 quotes de 2.058,80 euros que s'haurien d'haver pagat des del dia 11 de novembre de 1991 fins al 16 de novembre de 1995. Els demandats no van pagar les quotes dels mesos de juny a desembre de 1993, ambdós inclosos, i de gener a març de 1994, ambdós inclosos, i devien per tant al tancament del compte 58.392,98 euros, corresponent 16.113,95 euros a les quotes vençudes i impagades, 1.316,28 euros a interessos de demora, i 42.279,03 euros al capital pendent del venciment.  
  
Els demandats han sigut declarats en rebel·lia, cosa que no suposa un assentiment, i per tant la part actora haurà de provar el fonament de la seua petició.   
L'objecte de controvèrsia serà determinar si es deu la quantia reclamada.  
Segon. La realitat i l'existència de l'obligació sorgida entre les parts d'arrendament financer quant a l'entrega de l'objecte del contracte i del pagament de la renda, així com de la realitat del deute contret pels demandats, es prova mitjançant els documents números 1, 2, 3 a 11 de la demanda, que són el contracte d'arrendament financer subscrit entre les parts com a principal i fiadors, on es fixen els subjectes, l'objecte del contracte, les quotes que cal pagar i les condicions generals de contractació, especialment la sèptima, i el desglossament de les quotes que cal pagar junt amb les comissions i interessos que s'han de pagar, escriptura de cessió del contracte d'arrendament financer atorgat pel Banco Bilbao Vizcaya Argentaria Leasing a favor de Finanzia Banco de Crédito, la liquidació expedida per l'apoderat de l'actora acreditativa dels saldos deutors, certificat emés pel corredor de comerç acreditatiu d'haver-se efectuat el tancament del compte en la forma que disposa la pòlissa acreditativa del saldo deutor i rebuts impagats, no impugnats pels demandats.  
Per tot això, atesos els articles 1.088, 1.089, 1.091 del Codi Civil quant a les obligacions derivades dels contractes, els articles 1.254, 1.255, 1.256 i 1.258 del Codi Civil quant a la perfecció dels contractes i l'autonomia de la voluntat de les parts, l'article 1.124 del Codi Civil quant a les conseqüències de l'incompliment contractual, els articles 1.542, 1.544 i 1.555 del Codi Civil quant al contracte d'arrendament de servicis i el pagament de les quantitats acordades per prestar-los, articles 1, 5.4 i disposició addicional primera de la Llei 28/1998, de 13 de juliol, de Venda a Terminis de Béns Mobles, en relació amb la disposició addicional sèptima de la Llei 26/1988, de 29 de juliol, sobre disciplina i intervenció de les entitats de crèdit, Sentència del Tribunal Suprem de 21 de novembre de 1998, condicions generals IX quant a la renúncia al benefici d'orde i divisió dels deutors, i articles 1822, regles del llibre IV, títol I, capítol III, secció IV, del Codi Civil, 1826 i 1827 del Codi Civil, i els documents aportats amb la demanda elevats a la condició de prova, sense que s'haja justificat el pagament de les quantitats reclamades pels deutors, estime la demanda interposada per Finanzia Banco de Crédito, SA, contra la mercantil Miracle Géneros de Punto, SL, com a arrendatària financera, i com a fiadors Juan Castelló Juan, Carmen Sirvent Domínguez, Alberto Castelló Juan, Josefa Moltó Castillo i Dolores Castelló Juan, als quals condemne a pagar-li, de manera solidària, la quantia de cinquanta-huit mil tres-cents noranta-dos euros i noranta-huit cèntims (58.392, 98 €) més l'interés pactat per les parts des del tancament del compte del saldo deutor el 1994, sobre la base dels articles 1100 i 1108 del Codi Civil, més els interessos de mora processal de l'article 576 de la Llei d'Enjudiciament Civil des d'esta resolució.  
  
Tercer. Atés l'article 394.1 de la Llei d'Enjudiciament Civil, les costes d'este procediment s'imposen a les parts demandades, perquè s'han estimat íntegrament les pretensions de la part actora.  
Vistos els preceptes esmentats i tots altres aplicables de forma general i pertinent.  
Dispositiva  
Estime íntegrament la demanda interposada per la representació processal de la mercantil Finanzia Banco de Crédito, SA, contra la mercantil Miracle Géneros de Punto, SL, Juan Castelló Juan, Carmen Sirvent Domínguez, Alberto Castelló Juan, Josefa Moltó Castillo i Dolores Castelló Juan i condemne les parts demandades a pagar a l'actora de forma solidària la quantia de cinquanta-huit mil tres-cents noranta-dos euros i noranta-huit cèntims (58.392,98 €) més l'interés pactat per les parts des del tancament del compte el 1994 junt amb els de l'article 576 de la Llei d'Enjudiciament Civil des d'esta resolució, i a pagar les costes.  
Notifiqueu esta resolució a les parts de forma legal fent-los saber que no és ferma i que s'hi pot interposar un recurs d'apel·lació davant d'este Jutjat, en el termini de 20 dies des que es notifique.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'interposarà per mitjà d'un escrit que cal presentar en este Jutjat, en el termini de 20 dies hàbils comptador des de l'endemà de la notificació. De conformitat amb la disposició addicional quinzena de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir-se un depòsit de 50 euros que serà tornat només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (0088 8315 PG EEEE AA), i s'indicarà, en el camp "Concepte", el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'emplenar el codi de compte corrent (CCC 20 dígits), s'indicarà, en el camp "Concepte", el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme».  
En done fe.  
  
Alcoi, 27 de març de 2012.- La secretària judicial: Nieves Martín Rincón.